** Munka-KÉPESkönyv**

**ÁLLÁSKERESŐ KÉPZÉS**

**speciális szükségletekre és helyzetekre szabva**

Ez a képzés a **PwC Magyarország** jóvoltából valósul meg. A Munka-KÉPESkönyv projekt a cég **„Másokról szól” CSR pályázatának döntőjébe** **jutott és támogatást nyert.** A pályázat célja, hogy olyan egyetemisták által kitalált és megvalósított projekteket karoljon fel, melyek valamilyen társadalmi ügyet szolgálnak. A Munka-KÉPESkönyv projektet **egyetemi hallgatók valósítják meg szakemberek együttműködésével a 2013/14-es tanév tavaszi félévében.**

**A képzés célja:**

* Felkészülés az álláskeresésre, elhelyezkedésre, a hatékonyság növelése
* Az álláskeresési csatornák feltérképezése
* Az álláskeresői eszköztár bővítése, fejlesztése (önéletrajz, motivációs levél, állásinterjú, stb.)
* Alapvető munkajogi, munkaerő-piaci ismeretek szerzése
* Munkával kapcsolatos elvárások és lehetőségek tisztázása, karrierépítés
* Az egyéni erősségek felismerése, hangsúlyozása az álláskeresés során
* A speciális szükségletek „kezelése” a munkaerőpiacon
* Potenciális munkaadókkal való közvetlen kapcsolat kiépítése

**Gyere el, mert…**

* Több neves céggel is kapcsolatban állunk, akik szívesen alkalmaznak megváltozott munkaképességű, tehetséges fiatalokat (pl. PwC Magyarország, E.ON, Forrás Consulting, MOL, Nestlé, JOB Személyzeti Tanácsadó Kft., BP, stb.)
* A cégek képviselői szakértőként vesznek részt az alkalmakon, illetve gyakornoki lehetőségeket, nyitott pozíciókat is felkínálnak, ha a tudásod, képzettséged megfelel az elvárásaiknak
* Könnyebben el tudsz helyezkedni pályakezdőként, ha tudatosan készülsz rá
* Segítünk a cégek elvárásainak megfelelő pályázati csomag összeállításában
* Próbainterjúkon, beszélgetéseken vehetsz részt, melyeket a partnercégeink szakemberei tartanak
* Segítünk megtalálni és továbbfejleszteni az erősségeidet, melyekre támaszkodva eredményesebb álláskereső lehetsz
* Speciális szükségletűként különösen sok múlhat azon, hogyan tudod „eladni magad” a munkaerőpiacon és leendő munkahelyeden – ebben is segítünk
* A csoportban olyan tippeket kaphatsz, melyek segítségedre lesznek abban, hogy megálld a helyed a nyílt munkaerőpiacon, függetlenül attól, hogy milyen fogyatékossággal vagy egészségkárosodással együtt igyekszel felvenni a versenyt a többi pályakezdővel

**Technikai információk:**

* Kezdés: 2014. február 24-i héten
* A képzés időtartama: a szorgalmi időszak során hétköznap esti időpontban (kb. kéthetente: hétfő/kedd/szerda/csütörtök 18:00-20:00)
* Helyszín: Budapesti Műszaki és Gazdaságtudományi Egyetem
* 8 tematikus egységből, modulból összeálló képzés (összesen 8-10 alkalom)
* Csoportlétszám: 8-15 fő
* A részvétel ingyenes!
* A programok és a helyszín is akadálymentes
* Jelentkezni az alábbi linken elérhető online űrlap kitöltésével lehet:

<https://docs.google.com/forms/d/19qEPmpjWp-jyR14Qkb1bCMoGFENZaMKO8np6GCdPI5I/viewform>

* A képzés pontos részleteit (helyszín, időpont) a jelentkezések összegzése után, e-mailben küldjük.

**Ízelítő a programból:**

* álláskeresői készségek fejlesztése
* gyakorlati ismeretek (önéletrajz és motivációs levél írása, állásinterjúra való felkészülés, próba-interjúk, networking)
* megváltozott képességek az álláskeresés során
* személyes tapasztalatok megosztása, feldolgozása
* munkaerő-piaci ismeretek
* egyéni motivációk és célok megismerése, karrier-tanácsadás
* időgazdálkodás-tréning

**Bővebb információért**

**csatlakozz hozzánk Facebookon (**[**www.facebook.com/munka-kepeskonyv**](http://www.facebook.com/munka-kepeskonyv)**) vagy**

**küldj nekünk üzenetet a** **munkakepeskonyv@gmail.com** **e-mail címre!**

**Találkozzunk a tréningen!**

Üdvözlettel:

**a Munka-KÉPESkönyv projekt csapata**

Bereczki Nelli

Hajdú Bianka

Kappel Katalin